Ministru kabineta rīkojuma projekta

**„Par zemes vienību piederību vai piekritību valstij un to nostiprināšanu zemesgrāmatā uz valsts vārda Finanšu ministrijas personā”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemes pārvaldības likuma 17. panta piektā daļa.Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 8.un 9.punkts.Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punkts, 4.1panta pirmās daļas 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Zemes pārvaldības likuma 17.panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.Atbilstoši Ministru kabineta 2016.gada 29.marta noteikumu Nr.190, “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk –Noteikumi Nr.190) 3.1.apakšpunktā noteiktajam Valsts zemes dienests sagatavo un publisko savā tīmekļvietnē sarakstu par rezerves zemes fondā ieskaitītajām zemes vienībām un zemes vienībām, kuras nav izmantotas īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā piecu darbdienu laikā pēc Noteikumu Nr.190 spēkā stāšanās par visu to vietējo pašvaldību administratīvajām teritorijām vai novada pašvaldības teritoriālajām vienībām, par kurām Ministru kabineta rīkojums par zemes reformas pabeigšanu izdots līdz šo noteikumu spēkā stāšanās dienai.Ministru kabinets 2015.gada 9.septembrī ir pieņēmis rīkojumu Nr.506 “Par zemes reformas pabeigšanu Rucavas novada lauku apvidū”.Finanšu ministrija Noteikumu Nr.190 noteiktajā kārtībā ir izvērtējusi, kuras sarakstā norādītās zemes vienības piekrīt vai pieder valstij un ir ierakstāmas zemesgrāmatā uz valsts vārda Finanšu ministrijas personā saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās" un izdarījusi sarakstā atzīmi par Rucavas novadā norādītājām zemes vienībām. Par sarakstā norādītajām valstij piekritīgajām zemes vienībām nepastāv strīds ar citām ministrijām un attiecīgajām pašvaldībām. Atbilstoši Noteikumu Nr.190 8.punktā noteiktajam Valsts zemes dienests ir saņēmis šo noteikumu 7.1.3. apakšpunktā minēto sarakstu ar ministriju un pašvaldību izdarītajām atzīmēm no pašvaldībām, un savā tīmekļvietnē ir publiskojis izvērtētos gala sarakstus par Rucavas novadu (<http://www.vzd.gov.lv/lv/par-mums/darbibas-jomas/zemes-reforma/izvertesana/>).Saskaņā ar Noteikumu Nr.190 8.2. apakšpunktā noteikto, pēc izvērtētā saraksta publiskošanas Valsts zemes dienesta tīmekļvietnē, attiecīgā ministrija šo noteikumu 3.1. apakšpunktā minētajā gadījumā ne vēlāk kā vienu mēnesi pirms šo noteikumu 2. punktā noteiktā termiņa beigām, bet šo noteikumu 3.2. apakšpunktā minētajā gadījumā četru mēnešu laikā sagatavo rīkojuma projektu par zemes vienībām, kuras kā valstij piekritīgu zemi sarakstā atzīmējusi viena ministrija, un tās nav norādītas kā pašvaldībai piekritīga zeme.Ievērojot iepriekš minēto, Finanšu ministrija ir izstrādājusi Ministru kabineta rīkojuma projektu „Par zemes vienību piederību vai piekritību valstij un nostiprināšanu zemesgrāmatā uz valsts vārda Finanšu ministrijas personā” (turpmāk – rīkojuma projekts), kas paredz rīkojuma projekta 1.punktā minētās zemes vienības saglabāt valsts īpašumā un reģistrēt tās zemesgrāmatā uz valsts vārda Finanšu ministrijas personā.Rīkojuma projektā iekļautās zemes vienības saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punktu un 4.1 panta pirmās daļas 4.punktu ir piekritīgas valstij un ierakstāmas zemesgrāmatās uz valsts vārda.Uz rīkojuma projekta 1.punktā iekļautajām zemes vienībām atrodas fizisko un juridisko personu īpašumā, tiesiskajā valdījumā vai lietošanā esošas būves.Valsts akciju sabiedrība „Valsts nekustamie īpašumi” attiecībā uz apbūvētajām zemes vienībām pilda Publiskas personas mantas atsavināšanas likumā tai deleģēto uzdevumu – organizē valsts mantas atsavināšanas procesu un atsavina apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu. **Rīkojuma projektā iekļauto zemes vienību raksturojums**:1. **Zemes vienība** (zemes vienības kadastra apzīmējums 6484 001 0125) 0,3950 ha platībā **– „Vecboži”, Pape, Rucavas pagastā, Rucavas novadā.** Zemes vienībai Nekustamā īpašuma valsts kadastra informācijas sistēmā noteikts statuss (turpmāk – NĪVKIS) – „rezerves zemes fonds”. Saskaņā ar NĪVKIS datiem uz zemes vienības atrodas fiziskas personas Vaiduta Jakubauska (Vaidutis Jakubauskas) īpašumā esošas būves (būvju kadastra apzīmējumi: 6484 001 0038 001, 6484 001 0038 002, 6484 001 0038 003, 6484 001 0038 004, 6484 001 0038 005, 6484 001 0038 006 un 6484 001 0038 007), kas ierakstītas zemesgrāmatā Rucavas pagasta zemesgrāmatas nodalījumā Nr.100000178779, lēmuma datums:16.08.2006. Uz zemes vienības vēl arī atrodas būve ar apbūves laukumu 14 m2 (būves kadastra apzīmējums 6484 001 0038 008) – ateja, kura saskaņā ar likuma “Par nekustamā īpašuma ierakstīšanu zemesgrāmatā” 19.panta pirmās daļas 1.punktu zemesgrāmatā kā patstāvīgs īpašuma objekts nav ierakstāma.2. **Zemes vienība** (zemes vienības kadastra apzīmējums 6484 007 0128) 0,6300 ha platībā – **„Kauliņi”, Papē, Rucavas pagastā, Rucavas novadā.**Zemes vienībai NĪVKIS noteikts statuss – „rezerves zemes fonds”. Saskaņā ar NĪVKIS datiem uz zemes vienības atrodas fiziskām personām Janinai Karoblienei un Rimas Skaburskim katram ½ domājamās daļas apmērā piederošas būves (būvju kadastra apzīmējumi: 6484 007 0128 001, 6484 007 0128 002, 6484 007 0128 003, 6484 007 0128 004, 6484 007 0128 005, 6484 007 0128 006), kas ierakstītas zemesgrāmatā Rucavas pagasta zemesgrāmatas nodalījumā Nr.100000103009, lēmuma datums: 28.07.2003.3. **Zemes vienība** (zemes vienības kadastra apzīmējums 6484 007 0130) 0,8230 ha platībā – **„Papes skola”, Papē, Rucavas pagastā, Rucavas novadā**.Zemes vienībai NĪVKIS noteikts statuss – „rezerves zemes fonds”. Saskaņā ar NĪVKIS datiem uz zemes vienības atrodas Lietuvas Valstij Valsts zinātniskās pētniecības institūta Fizikas un tehnoloģiju zinātņu centra personā piederošas būves (būvju kadastra apzīmējumi: 6484 007 0130 001, 6484 007 0130 002, 6484 007 0130 003, 6484 007 0130 004), kas ierakstītas zemesgrāmatā Rucavas pagasta zemesgrāmatas nodalījumā Nr.100000537714, lēmuma datums: 07.10.2014. Uz zemes vienības vēl arī atrodas būve ar apbūves laukumu 6,80 m2 (būves kadastra apzīmējums 6484 007 0130 005) – ateja, kura saskaņā ar likuma “Par nekustamā īpašuma ierakstīšanu zemesgrāmatā” 19.panta pirmās daļas 1.punktu zemesgrāmatā kā patstāvīgs īpašuma objekts nav ierakstāma, būves tiesiskais valdītājs ir Lietuvas Valsts Valsts zinātniskās pētniecības institūta Fizikas un tehnoloģiju zinātņu centra personā.4. **Zemes vienība** (zemes vienības kadastra apzīmējums 6484 007 0148) 0,1690 ha platībā – “**Vainagi”, Papē, Rucavas pagastā, Rucavas novadā**. Zemes vienībai NĪVKIS noteikts statuss – „rezerves zemes fonds”.Saskaņā ar NĪVKIS datiem uz zemes vienības atrodas fiziskas personas Nijoles Rauktienes īpašumā esoša būve (būves kadastra apzīmējums 6484 007 0148 001) - dzīvojamā māja, kas ierakstīta zemesgrāmatā Rucavas pagasta zemesgrāmatas nodalījumā Nr.100000176053, lēmuma datums: 26.05.2005. 5. **Zemes vienība** (zemes vienības kadastra apzīmējums 6452 012 0136) 0,2750 ha platībā – **“Krejotava”, Dunikas pagastā, Rucavas novadā**.Zemes vienībai NĪVKIS noteikts statuss – „rezerves zemes fonds”.Saskaņā ar NĪVKIS datiem uz zemes vienības atrodas trīs būves (būvju kadastra apzīmējumi: 6452 012 0136 001, 6452 012 0136 002, 6452 012 0136 003). Īpašuma tiesības uz būvi ar kadastra apzīmējumu 6452 012 0136 001 nostiprinātas zemesgrāmatā Dunikas pagasta zemesgrāmatas nodalījumā Nr.100000092945 fiziskai personai Jurim Grietēnam.Atbilstoši NĪVKIS datiem, īpašuma tiesības uz būvēm ar kadastra apzīmējumiem 6452 012 0136 002 un 6452 012 0136 003 nav reģistrētas.6. **Zemes vienība** (zemes vienības kadastra apzīmējums 6452 014 0010) 0,3200 ha platībā – **“Padāņi”, Dunikas pagastā, Rucavas novadā**.Zemes vienībai NĪVKIS noteikts statuss – „rezerves zemes fonds”.Saskaņā ar NĪVKIS datiem uz zemes vienības atrodas četras būves (būvju kadastra apzīmējumi 6452 014 0010 001, 6452 014 0010 002, 6452 014 0010 003, 6452 014 0010 004), kuru tiesiskais valdītājs – fiziskā persona Antans Jazbutis – miris.7. **Zemes vienība** (zemes vienības kadastra apzīmējums 6452 017 0008) 0,3200 ha platībā – **“Lūķenieki”, Dunikas pagastā, Rucavas novadā**.Zemes vienībai NĪVKIS noteikts statuss – „rezerves zemes fonds”.Saskaņā ar NĪVKIS datiem uz zemes vienības atrodas būves (būvju kadastra apzīmējumi: 6452 017 0008 001; 6452 017 0008 002; 6452 017 0008 003; 6452 017 0008 004), kuru lietotāja ir fiziska persona Uršule Paulauska.8. **Zemes vienība** (zemes vienības kadastra apzīmējums 6452 017 0010) 0,3200 ha platībā – **“Strautiņi 2”, Dunikas pagastā, Rucavas novadā**.Zemes vienībai NĪVKIS noteikts statuss – „rezerves zemes fonds”.Saskaņā ar NĪVKIS datiem uz zemes vienības atrodas būves (būvju kadastra apzīmējumi 6452 017 0010 001, 6452 017 0010 002, 6452 017 0010 003, 6452 017 0010 004, 6452 017 0010 005, 6452 017 0010 006, 6452 017 0010 007, 6452 017 0010 008, 6452 017 0010 009, 6452 017 0010 010, 6452 017 0010 011), kuru tiesiskas valdītājs – fiziska persona Albīns Laukineitis – miris.Ievērojot to, ka uz rīkojuma projekta apakšpunktos minētajām valstij piekritīgajām zemes vienībām Rucavas novadā atrodas privātpersonām piederošas ēkas, kā arī privātpersonu tiesiskajā valdījumā vai lietojumā esošas ēkas – pastāv dalītā īpašuma tiesiskās attiecības starp zemes un būves īpašniekiem. Pēc rīkojuma projekta pieņemšanas un zemes vienību ierakstīšanas zemesgrāmatā uz valsts vārda Finanšu ministrijas personā, valsts akciju sabiedrība „Valsts nekustamie īpašumi” uzsāks minēto zemes vienību atsavināšanas procesu būvju īpašniekiem Publiskas personas mantas atsavināšanas likuma noteiktajā kārtībā, pieņemot lēmumu par attiecīgo zemes vienību pārdošanu, tādējādi izbeidzot dalītā īpašuma tiesiskās attiecības un piespiedu nomas attiecības. Tāpat valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas.Rīkojuma projektā iekļautās zemes vienības normatīvajos aktos noteiktā kārtībā tiks ierakstītas zemesgrāmatā uz valsts vārda Finanšu ministrijas personā, iesniedzot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmajā daļā noteiktos dokumentus. Zemes vienību platības norādītas atbilstoši Nekustamā īpašuma valsts kadastra informācijas sistēmā norādītajai informācijai. Veicot zemes vienību kadastrālo uzmērīšanu, zemes vienību platības var tikt precizētas. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija un valsts akciju sabiedrība „Valsts nekustamie īpašumi”. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus - fiziskas un juridiskas personas, kuru īpašumā, tiesiskajā valdījumā vai lietojumā esošās ēkas atrodas uz rīkojumā projektā 1.1.-1.8. apakšpunktā minētajām zemes vienībām un ar kurām slēdzami zemes nomas līgumi, un kas var izmantot savas normatīvos aktos noteiktās tiesības un realizēt pirmpirkuma tiesības uz valsts zemes vienībām. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta.  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildē iesaistīta ir Finanšu ministrija un valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto *Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136* valsts akciju sabiedrība „Valsts nekustamie īpašumi” apņēmusies nodrošināt nepieciešamo darbību veikšanu, tajā skaitā segt izdevumus, lai nodrošinātu valstij piekrītošo nekustamo īpašumu īpašumtiesību nostiprināšanu zemesgrāmatā uz valsts vārda Finanšu ministrijas personā. |

*Anotācijas III, IV un V sadaļa – projekts šīs jomas neskar.*

Finanšu ministre D. Reizniece - Ozola

Rozenberga 67024608

Liga.Rozenberga@vni.lv